વેરાવળ-સોમનાથમાં પાલિકાના સફાઇ કામદારોની હડતાલ સાતમાં દિવસમાં પ્રવેશતા શહેર નર્કાગાર સ્થિતિમાં ફેરવાઈ ગયું છે. સફાઇ કામદારો અને પાલિકા વચ્ચે રાજય સરકારને લગતી માંગણીઓ અંગે મડાગાંઠ સર્જાયેલ હોવાથી હડતાલનો અંત આવતો નથી. તો પાલીકા તંત્રએ પણ શહેરમાંથી ગંદકી દુર કરવા વૈકલ્પીક વ્યવસ્થા ઉભી કરવા કાર્યવાહી હાથ ધરી છે. હડતાલ પર ગયેલા સફાઇકર્મીઓ બે દિવસની અંદર કામ પર નહીં આવે તો એસ્મા લગાડવાની તજવીજ તંત્ર કરી રહ્યું હોવાનું જાણવા મળેલ છે.